ઉમેદવારો તેમના વિજય બાદ કોઈ ચાન્સ લેવા ન માગતા હોઈ તેઓ પોલીસ સુપરિન્ટેન્ડેન્ટ પાસે માહિતી મેળવવા માટે ધસી ગયા છે, પરંતુ કમાલ એ થઈ છે કે ઉમેદવારો તેમની આ માહિતી સત્તાવાર ચેનલને બદલે અવિધિસર રીતે માગે છે, પરંતુ દરેક પોલીસ સુપરિન્ટેન્ડેન્ટની તકલીફ એ છે કે તેઓ પાસે દરેક કેસની વિગતો હોય તો પણ તેને ચોકસાઈપૂર્વક જણાવવી શક્ય નથી, કેમ કે તેમને ડર રહે છે કે શરતચૂકથી ખોટી માહિતી અપાઈ ગઈ તો ઉમેદવાર તો છેવટે દોષનો ટોપલો પોલીસને માથે જ ઢોળશે, આમ હવે જ્યારે ઉમેદવાર તેની સામે નોંધાયેલા ગુનાની વિગતો મેળવવા માટે આવે ત્યારે તેમને પોલીસ દ્વારા સરકારી જવાબ આપવામાં આવે છે કે આરટીઆઈ હેઠળ અરજી કરો, તમને તમામ વિગતો પૂરી પાડવામાં આવશે, આમ આ વખતે ઉમેદવારો કોઈ ચાન્સ લેવા માગતા ન હોઈ ઘણા કિસ્સામાં તો ઉમેદવારોએ પોતે પોતાના ગુના વિશે માહિતી મેળવવા માટે અરજી કરી છે.